钦定古今图书集成/理学汇编/文学典/第059卷 > 莫宣卿〈休符〉
## 钦定古今图书集成/理学汇编/文学典/第059卷 > 莫宣卿〈休符〉

按《广东通志》：“莫宣卿，字仲节，封川人。父让仁，有隐德，
幼孤，随母梁适开建，亦姓莫氏。隽拔称神童，与群儿
戏沙中，题诗云：‘我本南山凤，岂同凡鸟群’。人奇之。比
长，构书屋于麒麟山下，奋志读书。大中五年，状元及
第，授台州别驾。以母老乞归养，赐其乡曰锦衣。”今开
建县之金缕村有莫状元读书堂及片玉亭。岭南大
魁天下，自宣卿始。其族人休符，受知郑愚，为融州刺
史，权知春州。尝著《桂林风土记》。